کے سنکرارائنن

کاتیکل سنکرارائنن (15 اکتوبر 1932-24 اپریل 2022) بھارتی ریاست مہاراشٹرا کے گورنر تھے۔  انھوں نے ناگالینڈ اور جھارکھنڈ کے گورنر کے طور پر بھی خدمات انجام دیں۔ گورنر کے طور پر اپنی تقرری سے پہلے، انھوں نے کیرلا کی کئی کانگریس کی زیر قیادت حکومتوں میں وزیر کے طور پر خدمات انجام دیں۔ جن کی سربراہی وزرائے اعلی اے کے انٹونی اور کے کروناکرن کر رہے تھے۔ 24 اگست 2014ء کو، انھیں این ڈی اے حکومت نے میزورم منتقل کر دیا۔

سنکرارائنن کو ایس کے سنگھ کی چھٹی پر غیر موجودگی کے دوران اروناچل پردیش کا اضافی چارج سنبھالنے کے لیے بھی کہا گیا تھا۔ حلف برداری کی تقریب 7 اپریل 2007ء کو منعقد ہوئی۔ جب شیلیندر کمار سنگھ کو 19 اگست 2007ء کو راجستھان کا گورنر مقرر کیا گیا تو سنکرارائنن کو اروناچل پردیش کا گورنر بھی مقرر کیا گیا اور انھوں نے 4 ستمبر 2007ء کو حلف لیا۔ وہ جنوری 2008ء تک اس عہدے پر رہے، جب جوگیندر جسونت سنگھ اروناچل پردیش کے گورنر بنے۔ 22 جنوری 2010ء کو انھوں نے مہاراشٹرا کے گورنر کے طور پر حلف لیا۔ 27 اگست 2011ء کو انھیں گوا کا اضافی چارج دیا گیا جب تک کہ بھارتی حکومت نے 4 مئی 2012ء کو بی وی وانچو کو اس عہدے پر مقرر نہیں کیا۔

 ابتدائی زندگی اور کیریئر 
تجربہ کار کانگریس رہنما سنکرارائنن 15 اکتوبر 1932ء کو ریاست کیرلا کے شہر پالگھاٹ میں اے شنکرن نائر اور محترمہ کے لکشمی اماں کے بیٹے کے طور پر پیدا ہوئے۔ 

انھوں نے ایک طالب علم کے طور پر سیاست میں قدم رکھا اور 1946ء سے طلبہ تنظیم کے ایک سرگرم رکن رہے۔شنکر نارائنن تھریتھلا سے 5 ویں کے ایل اے، سری کرشن پورم سے 6 ویں کے ایل ای، اوٹاپالم سے 8 ویں کے ایل اے اور بعد میں، انڈین نیشنل کانگریس کے رکن کے طور پر پالگھاٹ حلقہ سے 11 ویں کے ایل اے کے لیے منتخب ہوئے۔

11 اپریل 1977ء سے 25 اپریل 1977ء تک انھوں نے کے کروناکرن کی سربراہی میں وزارت میں زراعت، مویشی پروری اور ڈیری کی ترقی اور کمیونٹی ڈویلپمنٹ کے محکموں کو سنبھالا۔ 27 اپریل 1977ء سے 27 اکتوبر 1978ء تک انھوں نے اے کے انٹونی کی سربراہی میں وزارت میں وہی محکمے سنبھالے۔ پھر 26 مئی 2001ء سے 29 اگست 2004ء تک وہ اے کے انٹونی کی سربراہی میں وزارت خزانہ میں وزیر خزانہ رہے۔ انھوں نے 10 فروری 2004ء تک ایکسائز کے محکموں پر بھی کام کیا۔ 1989ء سے 1991ء تک انھوں نے پبلک اکاؤنٹس کمیٹی کے چیئرمین کے طور پر بھی خدمات انجام دیں اور 1980ء سے 1982ء تک وہ گورنمنٹ اشورینس کمیٹی کے چیئرمین رہے۔ اور 1985ء سے 2001ء تک وہ یو ڈی ایف کے کنوینر رہے۔اس کے ساتھ ساتھ، انھوں نے پارٹی میں سکریٹری، ڈسٹرکٹ کانگریس کمیٹی، صدر، کے پی سی سی (او) جنرل سکریٹری، کے پی پی سی، ممبر، آل انڈیا ورکنگ کمیٹی اور ممبر، پارلیمانی بورڈ کانگریس (او) کے طور پر مختلف عہدوں پر فائز رہے۔
انتخاباتحلقہ انتخابنتیجہاکثریت1965اوٹاپالمہارا82421967پالکڈہارا96311977تھریتھلاجیتا97241980سری کرشن پورمجیتا 4181982ہارا 105221987اوٹاپالمجیتا 17101991ہارا42702001پالکڈجیتا10805

 موت 
سنکرارائنن 24 اپریل 2022ء کو بھارت کے شہر شیخری پورم میں اپنے گھر میں 89 سال کی عمر میں فالج کی پیچیدگیوں سے انتقال کر گئے۔ تھریسور ضلع کے پینکولم میں ان کے آبائی گھر کے احاطے میں مکمل ریاستی اعزاز کے ساتھ ان کی آخری رسومات ادا کی گئیں۔

 حوالہ جات 

زمرہ:کیرلا سے انڈین نیشنل کانگریس کے سیاست دان
زمرہ:پالگھاٹ کی شخصیات
زمرہ:ملیالی سیاست دان
زمرہ:گوا کے گورنر
زمرہ:اروناچل پردیش کے گورنر
زمرہ:مہاراشٹر کے گورنر
زمرہ:جھاڑکھنڈ کے گورنر
زمرہ:ناگالینڈ کے گورنر
زمرہ:آسام کے گورنر
زمرہ:2022ء کی وفیات
زمرہ:1932ء کی پیدائشیں